Eg takkar statsråden for svaret. I løpet av dei to siste timane har vi fått nokså mange eksempel på at Regjeringa meiner ulike ting før og etter valet, og at ulike parti og ulike statsrådar meiner ulike ting på same tidspunkt. Men her står vi overfor ein ny variant, der same statsråd og same departement meiner ulike ting på same tidspunkt. For samstundes som statsråd Eriksen seier det han no seier her, har hans statssekretær, og også Odd Eriksen som leiar av Nordland Arbeidarparti, bede Regjeringa om ei helt anna haldning til dette. Dei har bede om at Regjeringa framleis må sikre offentleg eigarskap av Opplysninga 1881. Forstår statsråden at dette kan skape tvil og usikkerheit ute i marknaden og skade Opplysninga 1881?